Bytōm: Podrōbki na torgu
Policyjōny z Bytōmia przejōnli towor z podrobiōnymi znakami firmowymi znanych światowych marek. Podrōbki były zabezpieczōne na terynie sztandu targowego we Szōmbierkach, kludzōnego ôd 29 lot starego chopa. Posiedzicielowi lewego towaru może grozić teroz do 2 lot heresztu.
Wachtyrze prawa z bytōmskigo wydziału zalczanio przestympczości ekōnōmicznyj skōntrolowali targowisko w rejōnie Szombierek pod kōntym handlu podrōbkami. Na jednym ze sztandōw policyjōny znodli towor z podrobiōnymi znakami firmowymi znanych światowych marek. Przedstawiciele pokrziwdzōnych firm wybadujōm towor, coby potwierdzić jego niylegalne pochodzynie. Strata producynta je w czasie szacowanio. 29 lot stary ôbywatel Bułgaryje ôdpowiy teroz za wkludzynie do ôbrotu towarōw z podrobiōnymi znakami firmowymi, za co grozić mu może kora do 2 lot heresztu.
Foto: KMP Bytōm
szl_Latn szl_Latn szl_Latn nno_Latn